LidanRubinov/Halacha-QA huggingface dataset:
שאלה: גיור:, אני בכיתה י ואני עושה עבודה בתושב"ע על גיור גרים. רציתי לשאול מהו שיקול ציבור כללי? מראש על תשובתך.
תשובה: השיקול הציבורי הכללי הוא לגייר על פי ההלכה המקובלת על רוב רבני ישראל המרכזיים בדורות האחרונים, הן משום שזו האמת, הן משום שרק כך הגרים לא ידחו אלא יתקבלו על כל העם ופוסקיו
שאלה: אדים מסיר בשרי: אדים שנפלו ממכסה של סיר בשרי(שבושל בו פרווה) לא בן יומו,על מחבת חלבית(לא בת יומה) שטוגן בה דקה לפני משו פרווה, מה דין המחבת?
תשובה: אמנם רמ"א החמיר בכיסויי כלים כחומרא ללא טעם, אך ביש עוד טעם להתיר אפשר להקל, ובמיוחד בכיסויי כלים של ימינו כמו שכתב הש"ך. לכן המחבת כשרה בתוספת הספק שמא הלחות מהאדים היתה קרה.
שאלה: הפיסוק של אל חי וקיים תמיד: הרב! האם חייבים לפסק במילים כמו בסידורים החדשים, אל חי וקיים תמיד, ימלוך עלינו לעולם ועד? או שאפשר כמו שהחזנים בדרך כלל אומרים אל חי וקיים, תמיד ימלוך עלינו לעולם ועד?
תשובה: אפשר כך ואפשר כך. המשמעות של הפיסוק השני שכתבת היא שד  תמיד ימלוך עלינו, וגם לעולם ועד. ההבדל בין תמיד לעולם ועד הוא שתמיד ימלוך עלינו מדבר על התמדת ההווה במלוכת ד, ולעולם ועד מדבר על כך שמלוכה זו עלינו לא תפסיק בזמן מן הזמנים בעתיד
שאלה: מסטיק: האם מותר לקנות מסטיק מחו"ל שהמסטיק בארץ עם הכשר וזה אותו מסטיק
תשובה: יש חברות בחו"ל שמייצרות מוצרים כשרים בפס ייצור מיוחד. המוצרים הזהים שאינם כשרים מיוצרים בחומרים אחרים או בסביבת ייצור אחרת. לכן אסור לאכול מוצר זהה שאין לו הכשר.
שאלה: שולחן: כבוד הרב מה דין תבנית חמה או סיר חם והתבשיל שבתוכם ששמו על שולחן שאוכלים עליו גם חלבי וגם בשרי? או שולחן שייתכן שאכלו עליו טרף ולא יודעים? האם מותר לשים מכסה של סיר על השולחן כשהוא חם?
תשובה: הכל מותר, בתנאי שהשולחן נקי. לכתחילה נהגו להפריד גם במצבים כאלה. ולייחד משטח מיוחד לבשר ואחר לחלב, שם להניח תבניות או סירים חמים.
שאלה: כמה שאלות: הרב שרלו 1) קראתי שצריך לכוון לשם שמים על כל מעשה שאדם עושה (בכל דרכיך דעהו). השאלה היא מה הגבול הנכון. למשל, אם אני רוצה ליטול ידיים, מספיק לכוון למצוות הנטילה, או להוסיף ולכוון שאני נוטל את הספל ביד ימין ומעביר אותו ליד שמאל, או להוסיף ולכוון שאני סוגר את ברז המים כדי להציל נפשות שלא יחסרו מים בארץ ובל תשחית שלא להשחית סתם מי שתייה? אם אני אוכל, מספיק לכוון כדי שיהיה לי כח לעבודת הבורא, או שצריך לרדת לפרטים: אני משתמש בסכו"ם כדי לא להגעיל את הזולת, וכדי לא לחלל שם שמים שיאמרו שדתיים משוגעים וחסרי נימוס וכד? 2) האם מותר לקפל טלית בשבת? 3) האם מותר לגרד בשבת עור יבש, למרות החשש שחלק ממנו יתלש ויפול?
תשובה: כוונה לשם שמיים היא כוונה המתאימה לעולם הרוחני בו אדם נמצא. בוודאי שהבסיס הוא כוונה למצוות הנטילה. ואם מתאים לאדם לכוון גם את המשמעויות היותר עמוקות   אדרבא. הרעיון הוא לא לעשות דברים מלאכותיים, אלא לעלות מדרגה אחת מלבד המקום בו אתה נמצא בלי כוונה זו. וצריך להיזהר שלא לשעבד את עצמך לכוונות שאינן מתאימות למה שאתה נמצא בו. קיפול טלית   נוהגים שלא לקפל קיפול מדויק, כי זה חלק מכיבוס. מותר לגרד עור יבש שאינו חי עוד בשבת.
שאלה: יום כלות י"ב חודש: הרב, בנוסף ליארצייט, בסוף שנת האבל הראשונה לפי הבנתי יש יום כלות י ב חודש שיוצא בעצם ביום שלפני יום היארצייט. שמעתי שיש עניין ביום זה לעשות סוג של אשכבה. מהי אותה אשכבה שיש לעשות? האם יש לעלות לקבר גם ביום הזה ולמעשה יומיים רצוף (בשנה הראשונה)? האם במניין? האם יש להגיד קדיש לעבור לפני התיבה גם ביום זה? ואילו עוד דינים יש לגבי יום זה? בנוסף האם נהוג לצום ביום זה או ביום היארצייט? המון מראש!
תשובה: עיקר האזכרה היא ביום השנה לפטירה. כל הלכות האבלות מסתיימים בתום י"ב חודש. לפעמים יש פער ביניהם של יום או יותר בהתאם ליחס בין יום הפטירה ליום הקבורה. יש נוהגים לעשות גם ביום כלות הי"ב חודש להתפלל ולומר קדיש ויש גם הנוהגים להתענות גם ביום זה. לעיון נוסף ראה בפני ברוך סימן לג סעיף יח ובהערות שם. ברכה והצלחה. ירון דוראני.
שאלה: שבירת צלחת בגרמא: לכת"ר הרב במחילה על קטנוניות השאלה אלא ששלחוני בני כיתתי לשאול שאלה זו על מנת שנוכל לפעול כפסק כת"ר. אדם הכניס למיקרוגל חפץ שאין ראוי להכניסו שם, ואדם אחר הוציא חפץ זה וכתוצאה מהלחץ שהחפץ מילא את חלל המיקרוגל, נפלה הצלחת מזכוכית מהמיקרוגל שקשה לחמם בלעדיה. רצינו לשאול את הרב מי אשם, מכניס החפץ שאינו אמור להכניס או השובר בגרמא ובטעות? וסליחה על הקטנוניות, א.צ.
תשובה: זו שאלה קטנונית? זו שאלה כבדת משקל, ויישר כוח שאתם מבקשים דין תורה בדבר. כנראה שלא הבנתי את המציאות. אני מבין שהאדם הראשון הכניס חפץ לא כראוי למקרוגל, ושהחפץ לא היה אמור להיות שם. אני מבין שהאדם הראשון לא גרם כל נזק. לא זו בלבד, אלא שאפשר היה להוציא את החפץ הזה בצורה סבירה גם בלי לשבור את הצלחת. אני מבין שהאדם השני הוציא את החפץ (שלא היה אמור להיות שם)   אך כן שבר את הצלחת. למה אפוא שהאדם הראשון יהיה חייב? אם משהו לא נכון במה שכתבתם לי - אנא שובו.
שאלה: ברכת מודים אנחנו:! יש לי עבודה ביהדות ואני צריכה למצוא פירוש לברכת "מודים אנחנו לך" שבתפילת עמידה תפילת 18 אשמח אם תוכל למצוא לי פירוש נ.ב:אם אפשר גם על הדרך לכתוב לי את משמעות הברכה
תשובה: ישנם ספרי ביאורי תפילה מצוינים: עולם התפילות של הרב מונק. והספר ברוך שאמר של הרב יעקובסון.
שאלה: פתיחת סידור חדש בחוזקה: האם מותר בשבת לפתוח סידור חדש בחוזקה כדי שיהיה נוח לקרוא בו, או שיש בזה מתקן כלי?
תשובה: מותר
שאלה: אשתי מבולבלת: כב הרב, השם שם אשתי כפי שהוא רשום בתעודת זהות הוא רנת (רינת בכתיב חסר). אמא שלה עד היום מתעקשת שזו הדרך הנכונה לרשום, ובמשך הרבה שנים חוץ מקצת צחוקים מצידי כשאני מבטא את זה כמו שקוראים את זה, לעניין לא יוחסה יותר מדי חשיבות. אבל לאחרונה היא התחילה לתהות. האם זה שחסרה לה י בשם (בכל זאת, אות שמסמלת את ה.) פוגע בה בצורה כלשהי? או, אם לנסח את השאלה מהצד המלא של הכוס, הוספת י ושינוי השם לרינת יכול להביא ברכה כלשהי? היא די הרבה שנים נמצאת בתקופה מבולבלת (יש עבודה שאחרים יכולים רק לרצות, הילדים מדהימים והבעל נפלא, אבל עדיין לא החליטה מה תעשה כשתהיה גדולה.) ולפני זמן מה תוך כדי שיחה הנושא של הוספת האות י לשם עלה ברצינות. למען הגילוי הנאות, אנחנו חילונים לחלוטין, אם כי מחבבים את היהדות חיבה עזה, ואף מנויים למקור ראשון (חילונים חילונים אבל ימנים). מראש, שמעון
תשובה: אפשר להוסיף י, אך לא בזה תלויה הצלחתה. אור החיים בחיי האדם מגיע מתוך חיזוק המידות הטובות, חסד עם נזקקי השכונה, ישרות בדיבור ובמעשה, חינוך הילדים לאהבת תורה, ושמירה על מצוות השם ככל יכולתה. אינני מכיר אדם בוגר שאינו שואל את עצמו מה יעשה כשיהיה גדול. כך הוא דרכו של עולם, קשה מאד להיות שמחים בחלקנו. אך בראייתה של תורה, עלינו להבין שהמציאות הנוכחית בה ד  הניח אותנו היא הטובה ביותר עבורנו כעת, ועלינו למצות אותה בשמחה ובהשתדלות. חיזקו ואימצו
שאלה: שהחיינו, בשר וחלב בבית חולים, הוראת קבע: לרב! יש לי כמה שאלות, 1. קניתי כמה בגדים חדשים ואני רוצה לברך עליהם שהחיינו, האם צריך לברך על כל בגד ברכה בנפרד? והאם מברכים על נעליים? 2. אני עובדת בבית חולים, והחדר אוכל כולו בשרי, אך אם אני אוכלת ארוחה שאינה כוללת בשר, אלא פחממות וסלטים שאני מניחה שהם בחזקת בשרי ובושלו בכלים בשריים, האם בכל זאת אני צריכה להמתין 6 שעות? 3. לפני כמה חודשים עשיתי הוראת קבע לחודש לישיבה מסויימת שאינני זוכרת את שמה, הם התפללו עלי ועל הבקשות שלי, אבל הכסף מהחשבון לא ירד לחשבונם. אין לי את שמה של הישיבה ואין לי דרך ליצור עימם קשר. הם התפללו בשבילי והכסף לא הועבר כתרומה לישיבה, מה הדין? איך אוכל לתרום את הכסף הזה? רבה מראש (:
תשובה: א.מברכים בעת הקניה, על כולם יחד. אין מברכים על נעליים לכתחילה אלא כוללים אותם בדבר אחר. ב.בהנחה שהדברים בושלו בכלים נקיים, אין צורך להמתין שש שעות ג.אם אינך זוכרת למי התחייבת, תרמי למקום אחר את הסכום. ואם ישובו אלייך מאותה ישיבה, תרמי גם להם.
שאלה: איסור דיבור עם בנים: הרב, אני בת 15 וחצי (בכיתה ט )רוב הבנות מהכיתה שלי מדברות עם בנים,וצוחקות איתם,ויוצאות איתם. אני לעומתם -לא יוצאת עם בנים. אבל כן מדברת.ובעיני גם לדבר איתם זה ממש גרוע,אני בתוכי מבינה שזה מיותר.וכמו שאני רוצה שבעלי בעזרת ה יהיה רק שלי.ככה אני צריכה להיות רק שלו! אני מדבר עם שתיים שלוש בנים שאני מכירה,וגם את זה הייתי רוצה להפסיק.אבל זה ממש קשה לי,למרות שאנחנו לא מדברים כל כך הרבה.רציתי לשאול,איך אני יכולה לנתק מהם קשר יפה,ומה אני יכולה לעשות כדי לא להתגעגע לדיבור איתם,ואליהם. ועוד דבר,עכשיו אני מתמודדת עם נסיונות שמאד קשים לי,ואני לפעמים חושבת על זה שיכול להיות שלשידוך שלי יש עכשיו ידידות,ויכול להיות שהוא לא שומר נגיעה בכלל.אז למה שאני ישמור על עצמי עכשיו,אם אני בכלל לא יודעת מה הוא עושה.גם אני יכולה לחזור בתשובה כשאני יהיה בגיל שידוכים. מקווה לקבל תשובה בהקדם, :-)
תשובה: מותר לשוחח עם בנים, שיחה רצינית לצורך. אסור להתלוצץ איתם וודאי לא לגעת בהם וכדומה. זהו דין מפורש בשולחן ערוך אבן העזר. לפיכך, אם הבנים שאיתם את משוחחת הם יראי שמים, והשיחה היא בנושא משמעותי ורציני, ואינה שיחת נפש ארוכה וכד, והדבר אינו גורם לך לירידה בירא"ש או למחשבת איסור- הדבר מותר. אם השיחה אינה כזו אלא ליצנות, עליך להודיע להם שהחלטת להתחזק ולכן לא תוכלי לשוחח איתם יותר מאשר שיחת נימוסין. אם את חושבת שיעלבו מאמירה כזו, פשוט הפסיקי מצידך. לבחורה צדיקה כמותך המשתדלת לקיים מצוות, ודאי הקב"ה מכין בעל ירא שמים שמשתדל גם הוא שלא ליפול בדברים מעין אלה. אל תתני ליצר להמציא סיפורים לרפות ידייך. התחזקי בעבודת ד. בהצלחה
שאלה: אבלות שלושים: לנוהגים לפי מנהגי הספרדים, לגבי מועד השלושים באבלות, ממתי סופרים את השלושים, האם ממועד הפטירה או ממועד הקבורה?
תשובה: השלושים ממשיכים את השבעה. השבעה מתחיל מלאחר הקבורה. תנוחמו מן השמים.
שאלה: תווי קנייה: יש לי תווי קנייה, אפשר להשתמש בחנויות בגדים, אבל אין להם כפל מבצעים, אפשר לקנות מוצר במחיר מלא ולשלם מהתויי קנייה ואז לבקש זיכוי ואז לקנות בחנות במחיר הזה כמה בגדים כי יש מבצע בחנות. השאלה אם זה אסור?
תשובה: אסור
שאלה: אמונה: אחת השאלות שתמיד הציקו לי זה איך אנחנו מאמינים בדבר שאנחנו לא יכולים לשמוע או לראות (אלוקים) ואנחנו לא מאמינים בדבר שאנשים ראו ודיברו איתו (ישו) אשמח להסבר.
תשובה: ב"ה, מה יותר חשוב? השכל שאנחנו לא יכולים לראות או סוכריה על מקל שרואים וממששים? אהבה או חתיכת קרש? מה שרואים או לא זה לא קנה מידה לחשיבותו או קיימותו. להיפך עובדי אלילים, לא מסוגלים להתדבק בדברים העליונים המופשטים ומסתפקים באליל או אדם. דני ארגמן
שאלה: שמירת נגיעה: מדוע אנשים טוענים כי האישה היא "מזוהמת" ועל הבנים לשמור ממנה נגיעה?
תשובה: אין שום טענה כזאת, חס ו בנים שומרים נגיעה מבנות באותה מידה שבנות שומרות נגיעה מבנים, וזה לא בגלל שאחד המינים חס ו מזוהם או טמא. הסיבה היא שהקשר הפיזי הוא קשר חזק מאוד נפשית, ולכן שומרים עליו רק לקשר שבין איש לאשתו. הרחבה בנושא יש בחוברת "מגע הקסם".
שאלה: מותר לאישה להסתפר אחרי ה"שבעה"?: רציתי לשאול אותך כבוד הרב האם מותר לאשה להסתפר אחרי השבעה?
תשובה: ב"ה למנהג הספרדים מותר לאשה להסתפר אחר השבעה. למנהג האשכנזים דין איש ואישה שווים לעיניין תספורת שצריך להמתין 30 יום. (ובאבל על אב או אם צריך גם "גערה". ) עוזיאל אליהו.
שאלה: דאודורנט נגד הזעת יתר בשבת: כבוד הרב יש לי בעיה רפואית של הזעת יתר ואני מזיע בלי שום קשר לטמפרטורה. כעת מצאתי תרופה ואני צריך למרוח בבית השחי דאודורנט מיוחד כאשר אופן השימוש בו הוא: יומיים ברצף צריך למרוח בבית השחי בלילה ואז לשטוף בבוקר ויומיים לא למרוח. עכשיו הבעיה היא מה עושים אם אני צריך למרוח בערב שבת האם מותר לי למרוח או אסור לי למרוח בבית השחי (והדאודורנט הוא נוזל כמו מים). מראש -.
תשובה: מותר
שאלה: קפה starbucks: בעוד יומיים אני טס לארצות הברית ורציתי לדעת האם ישנה בעיה לשתות קפה במסעדות של starbucks. אציין כי אין בכוונתי לאכול שם עוד מאפה, והקפה שאזמין הוא קפה סטנדרטי בלי "קישוטים". ישנה הנחה רווחת שהקפה הוא כשר ואשמח לקבל תשובה מדוייקת. אשמח לתשובה מהירה.
תשובה: מצ"ב מאמר על הכשרות בSTARBUCKS. חשוב לדעת ולזכור שהמאמר נכתב על ידי גוף כשרות אמריקאי שרמת הכשרות שלהם היא יותר מקילה ממה שנוהגים בארץ. למשל הם מתירים חדש, חלב גוי, ובישול גוי רק לפי שיטת הרמ"א, ולכן צריך לקחת את לצומת לבך כאשר תקרא את המאמר.
שאלה: שירת נשים: הרב רציתי לשאול האם מותר לגבר לשמוע שירים שבנות שרות שם?
תשובה: אני מבין שהנושא הנידון הוא קלטות, MP ודברים כאלה. יש בנושא מחלוקת בין פוסקי זמננו, ועמדתי היא כדעת המתירים ואינם רואים בכך כל איסור.
שאלה: כניסה להדרכה בתנועת נוער: הרב רציתי לשאול האם מותר להיכנס להדרכה שהשבטים עצמם נפרדים אבל כל הישבצי"ם (ישיבות צוות) ביחד עם בנות?
תשובה: אם הישיבות ענייניות, מותר
שאלה: מוזיקת רקע בשנת אבל: אני בשנת אבל על אבי היקר ע"ה ויש לי שאלה בנוגע לשמיעת מוזיקה. ידוע לי שאבל אסור בשמחה, ולכן זוהי אחת הסיבות שלא לשמוע מוזיקה. אני סטודנטית לתואר שני די תובעני ומאז ומתמיד על מנת להתרכז הייתי שומעת מוזיקה (שקטה ושירי א"י שקטים). השנה הזאת כמובן שאינני שומעת אך שמתי לב כי מאוד קשה לי להתרכז בלימודים ללא המוזיקה. האם ישנו היתר לשמיעת מוזיקה שקטה ברקע לצורך הלימודים בלבד? אפרת
תשובה: ב"ה ראשית אנו מוסרים את תנחמנו.יהי רצון שמנחם ציון בבניין ירושלים ינחם אתכם.אמן. לפי מה שאת כותבת בשאלה את לא שומעת את המוזיקה. היא הרי מתנגנת כרקע לריכוז שלך בדבר אחר. ולכן יהיה מותר לך לשים מוזיקת רקע שקטה על מנת להתרכז בלימודים. ועל מנת למנוע לזות שפתיים כדאי לך להשתמש באזניות. ההלכה אסרה לשמוע מוזיקה לשם תענוג בשנת אבל על אב ואם מפני שהצער הוא כ"כ גדול שלא משיחים את הדעת מהאבלות ומתעסקים בשמיעת מוזיקה של תענוג כיאילו כלום לא קרה. ולכן מי שנוהג במכונית בתקופת האבל הזו ומרגיש עייפות מותר לו לשמוע מוזיקה אם הדבר יעזור לו להשאר עירני. עוזיאל אליהו,.
שאלה: שם לתינוק: לכבוד הרב, אני אמורה ללדת בעוד כ10 שבועות בע ה בן זכר. לפני כ. איבדנו בנסיבות טראגיות ומצערות את חברנו הטוב ביותר, והוא בן.שמו. תמיד ידענו שכשיהיה לנו בן נקרא על שמו (מבחינתי שם שני), אך בעלי, שפועל מן הרגש, מתעקש לקרוא לתינוק שיוולד בע ה בשם ראשון. ידועות לי הדעות בעניין זה - שלא כדאי לקרוא על שם נפטר צעיר, אך יש כאן עניין של בית כיוון שבעלי מתעקש בתוקף על שם ראשון, ולא נראה שיש סיכוי לשנות את דעתו. אני חייבת לציין שבעלי הוא צדיק! מאוד מאמין ועושה המון מצוות וכשאני ממליצה לו ללכת לרב הוא מסרב וטוען שביקש מאלוקים שייתן לו בן והוא ייקרא על שם החבר, ואם אכן בקשתו התגשמה, מבחינתו זה מעין אישור לשם זה, ואינו רוצה להתייעץ עוד עם איש. אני לא מתנגדת נחרצות לכך, רק קצת חוששת מהמשמעות. אשמח לעצתך.
תשובה: אכתוב את עמדתי, אולם את בוודאי לא חייבת לשמוע לה, כיוון שאין מדובר בפסקי הלכה, אלא בנטייה אישית: נראית לי זכות גדולה לקרוא לילד על שם אדם נפטר שאתם אוהבים ורוצים בזכרו, ולמעשה מקימים לו בכך שם. הזכות הזו גדולה יותר מכל החששות שאת חוששת. כשזה מצטרף לרצון של בעלך, למשהו דומה לנדר שהוא מרגיש כלפי זה (זה כמובן לא נדר של ממש, אבל התחושה היא) ול בית   זה נראה לי הדבר היותר נכון לעשות. כאמור, זו נטייתי, ואת כמובן רשאית ללכת בדרך אחרת.
שאלה: נטיעת ירק מתחת פרגולה עם גפן: יש לי פרגולה ומעליה גפן האם מותר לזרוע מתחתיה ירקות? כמובן לאחר השמיטה
תשובה: הדבר אסור משום כלאי הכרם, כמבואר בירושלמי שמתחת לגפן אין לטעת אף שרחוק ו טפחים מעיקר הגפן היחידה (או מארכובתה אם היא מעוקלת). וכן אין להקל לטעת אפילו זרע מסוג אחד, ולמרות שבזה לדעת חלק מהראשונים הולכים כרבי יאשיה שאין איסור ללא מפולת יד, עדיין יש ראשונים (רמב"ם וראב"ד) שסוברים שהדבר אסור כרבי יונתן שאוסר גם בזרע אחד, וכך הוכרע בשו"ע יו"ד.
שאלה: תפילה צניעות: כבוד הרב האם צריך להתלבש בצניעות כשמתפללים? (בהנחה שאני מתפללת כשאני לבד בסביבת המשפחה המצומצמת)
תשובה: הכלל הוא שבזמן התפילה אדם צריך להיות לבוש בצורה מכובדת שיוכל להקביל בה פני מלך, כגון: שאם תבוא מלכת בריטניה היו יוצאים לקראתה בלבוש כזה. אם לא יוצאים בלבוש כזה לרחוב בין אנשים אין להתפלל בו אלא אם כן חולה שאנוס ומתפלל גם בפיג מה. אבל ברכות מותר לברך, שכל מה שאנו מקפידים על לבוש מכובד בתפילה זה רק בתפילת שמונה עשרה שנחשב כעומד לפני המלך אבל שאר הברכות אפשר לברך אפילו אם לבוש רק בגד ים. דברים של הרב דב ליאור
שאלה: שיעורין בברכות: כבוד הרב 1. כמה זה כזית? 2. אם יש מאכל אוורירי, האם מחליטים אם צריך לברך ברכה אחרונה או לא לפי הגודל הרגיל לו או לפי הגודל שהיה לו אם היו מוציאים את האוויר? 3. שמעתי פעם שמברכים ברכה אחרונה על מים רק אם שותים כביצה וחצי בשתיה מהירה. מה נחשבת שתיה מהירה?
תשובה: א. נתון במחלוקת, מנפח זית רגיל שבימינו ועד נפח קופסת גפרורים. בדאוריתא לכתחילה יש לחוש לנפח השני. ב. נתון במחלוקת, למעשה אפשר להחשיבו כחלק מהנפח, ויש מחמירים בדאוריתא ג. אם שותים רביעית מברכים לאחריה. רביעית היא בערך חצי כוס חד פעמית. יש מחלוקת אם צריך שתיה בכדי אכילת פרס או פחות, ולמעשה יש לברך כשיעור שתיה ואם המתין כמה דקות אין הדבר מצטרף.
שאלה: תרומות ומעשרות: יש לי תמרים שגדלו בארץ ויועדו ליצוא וככל הידוע לי לא הופרשו מהם תרומות אינני יודע בדיוק מאיזה שנה הם אבל כניראה שהם נגדדו שלא בשמיטה. האים יש דרך לעשר אותם כך שאוכל להשתמש בהם? מדובר בבערך 2קג תמרים
תשובה: לך ותזכה למצוות, אין שום בעיה להפריש תרומות ומעשרות בעצמך ויש לעשות זאת בכל מקרה בו יש לך ספק. סדר הפרשת תרומות ומעשרות מופיע כמעט בכל סידור וכן באתר  מכון התורה והארץ. אם תתקשה למצוא אתה יכול להתקשר אלי הביתה 098987548. גם תמרים המיועדים ליצוא חייבים בהפרשת תרומות ומעשרות. אלא שייתכן שאתה קיבלת אותם לפני שהופרשו מהם. דוד לוי
שאלה: תפילה או אישה?: יש לי שאלה שהבעיתיות שבה נמצאת אצלינו ממש כמעט כל הזמן. הרבה פעמים לפני שאני הולך לבית הכנסת, (ובמיוחד זה הכי מרגיז בשבתות) אשתי "נזכרת" שאני צריך לעזור לה (היא טיפוס לחוץ.) עם הילדים, ו"בוא רק תעשה לי ככה, בוא רק תלביש אותו, רק תקלח אותו, רק תעזור לי בזה ובזה. " ואז קורים המון פעמים שבגללה אני הרבה מאחר לבית הכנסת, מגיע לתפילה באיחור גדול ועוד לא דיברתי על המבטים וההערות שאני מקבל מאנשים שם. אין מה להתלבט האמת, אבל תמיד התלבטתי מה "יותר חשוב"? כביכול לעזור לאישה (כמו שכולם אומרים ממליצים.) או ללכת להתפלל שעם כל הכבוד, זה לא הכי חשוב מהכל? כי אם אקבל תשובה של "עדיף לך בית ולעזור לה ולהתפלל בבית. זו תשובה שאני לא יכול לקבל עם כל הכבוד. אשמח לתשובה עמוקה ומוסברת היטב.
תשובה: ב"ה, זו שאלה שאין עליה תשובה אלא צורך בהדרכה, אשמח לעזור בפלפון 0527710491 דני ארגמן
שאלה: מיץ במקום ללא הכשר בגלל ההורים: אתמול אימי חגגה יום הולדת. המצב ביני לבין הוריי ממילא לא כזה טוב מאז שחזרתי בתשובה והתחלתי לדקדק במצוות (או לפחות להשתדל לדקדק), יש הרבה ויכוחים והרבה צער. ההורים החליטו שהם יחגגו במסעדה (לא כשרה), ובהזמנות אני התלבטתי מאוד מה המינימום שאני יכול להזמין כדי לא להעליב את ההורים וגם לא לעבור על איסורים. החלטתי להזמין משקה של לימון סחוט עם קצת נענע. הייתי יכול להזמין משקה מוגז קנוי אבל אז המצב לא היה נעים בכלל. האם נהגתי כשורה
תשובה: להבא תשתה איתם משהו סגור, או תה משקית בכוס חד פעמית, או לכל הפחות זכוכית שאינה חרס. לכתחילה אין לשבת כלל במקום לא כשר, אך אתה אנוס. מיץ נענע שאינה מושגחת סביר שיהיה מתולע, ומיץ טבעי ללא הכשר יתכן מאד שאינו היתר מכירה או אוצר בי"ד אלא מתוצרת יהודית הנמכרת בזול
שאלה: מחלוקת בנושא שמיטה: הרב! אשתי מתעקשת לאכול פירות מיבול נוכרי כי כך גדלה והתחנכה במשפחתה. מצד שני אצלי במשפחה מחמירים ולא קונים יבול נכרי ואני ממש מעוניין להקפיד על כך גם כן. כל הנושא גורם לה צער, אך למיטב ידיעתי הבעל הוא זה שמחליט מה ינהג בבית. אשמח לעצה טובה.
תשובה: ב"ה, אמנם זו שאלה הלכתית אבל היא נוגעת לענין זוגי, אשמח לעזור בפלפון 0527710491 דני ארגמן
שאלה: אישה מנהיגה וצניעות - התנ  ך והיום: אהלן. לאחרונה חל בי הרהור מחשבה על צניעות של האישה ועל נציגות נשית דומיננטית. התורה מצפה מהאישה להיות צנועה ולא רק בבגדים אלא גם באופי. יש רמזים בתורה שמעידים שאישה צריכה לעשות את הדברים בסתר,אישה לא צריכה לדבר מידי.אישה זה אישה (שיכת לבעלה ואין לה יצוג משלה ) חוץ מזה בתוך התנך עצמו בקושי מוזכר על אישה שמדברת אל העם,יש פה די שידור של את אישה וזה לא נכון ראוי שתדברי תייצגי תשפיעי על משו וכדו אני מאמינה שלאישה יש כוחות וגם היא צריכה להיות דומיננטית בציבור,לומר דעות (ולא דווקא כדמות מנהיגה אלא סתם בחברה הפשוטה ).וזה לא אמור לסתור את נושא הצניעות. אני בהחלט לא מבינה את העמדה של התנך בנוגע לנציגות נשית בציבור הכלל ובמיוחד בימינו שהעניין נפוץ. אשמח לתשובה (:
תשובה: לק"י לך מוריה! השאלה שלך שלך היא פשוט מדהימה ויפה! זה בהחלט שאלה שמעסיקה את הציבוריות - דתית וישראלית כאחד, ואני חושב שאת נוגעת פה באמת במעבר בין הדורות. ברור שכל תשובה שתקבלי, בגלל שזה נושא שעדין מתבהר תוך כדי תנועה, תהיה שונה זו מזו, אז אל תבהלי. ברור לי שיהיו שיחלקו על הדברים שאכתוב כמו גם אנשים שיחזקו את מה שאני אכתוב, וכך טבע הדברים. ראשית, אני רוצה לצרף קישורית לתשובה שנענתה על שאלה שעוסקת בנקודות שהעלית - יש לא מעט מאמרים שנכתבו על הנושא ואנחנו לא באים להביא מאמר, אבל אם תרצי שנפנה אותך לאחד, בהחלט נוכל לעשות את זה. אפשר להעמיק בדברים שכתבת ולדבר עליהם, אך אני חושב שלא נכון שנתמקד בפרטים הללו, אלא שנסתכל בגדול. זה נכון שהתורה מחנכת את הנשים לצניעות, ואם נהיה כנים גם את הבנים. לצניעות בלבוש, כן גם אצל בנים, וגם באופי. זה נכון שהביטוי לצניעות זו באופי שונה מאשר בין נשים וגברים, אך כך הוא הדבר בגלל הטבע של כל אחד. עם כל החינוך לצניעות, צריך לזכור שזה לא אומר שהתורה נמצאת במטבח, אלא כמו שאת אומרת שהיא תבטא את עצמה. גם כיום בדורנו זכינו לרבניות (ולא רק רבניות, זה כמו  ואפילו ) לא מעטות שמשפיעות, והן חוצות מגזרים, וזה לא אומר שזה נעשה בחוסר צניעות. נכון, יש היום נשים שלא פעם מתנהגות ועושות מעשים לא צנועים - אבל זה לא אומר שכל מי שעומדת בפני ציבור היא לא צנועה, ויש לא מעט דוגמאות לכך. העמדה התנ"כית, או יותר נכון של ה, היא לא לכלוא את האשה אלא לבטא אותה. זה נכון שבקושי מוזכרים הנשים שפנו אל העם, אך יחד עם זאת, אנו רואים שכן יש נשים שנשאו בתפקידים הציבוריים ודיברו עם העם דברים שנצרכים לדורות. למה הוספתי את הדגש הזה בסוף? כי התנ"ך הוא לא ספר היסטוריה, אם כי הוא נותן לנו ראי אל ההיסטוריה, אלא דברים שה  מדבר איתנו שנצרכים לדורות. הרי היו הרבה יותר נביאים לעם ישראל ממה שמוזכר בתנ"ך, אך רק מה שנצרך לדורות נכתב. כך, ייתכן והיו עוד נשים מנהיגות, או כאלה שדיברו עם כל העם, אך דבריהם, כמו של עוד נביאים רבים, לא נצרכו לדורות ולכן לא נכתב. כל הדברים הללו הם רק פתח לבירור עמוק של הדברים האלו, אך גם מענה, אולי אפשר לומר גם ראשוני, לשאלה העצומה שלך. היא בהחלט דורשת בירור גדול, ואם תרצי להעמיק בזה, או שיש לך עוד שאלות שתרצי להעמיק בהן, תרגישי בנח לפנות ולשאול. נשמח לשמוע אם הדברים עזרו. הרבה הצלחה, נתנאל netanelweil gmail.com
שאלה: כשרות בשר:,אשמח אם תעלו גם דעתכם לגבי כשרויות של הרב משה הבלין רב העיר קריית גת,כשרות של שייקביץ,שחיטה של הרב יהודה ירוסבלבסקי.כשרויות של רבני חב"ד,ראיתי שאין אף המלצה שלכם. אשמח לשמוע למה.
תשובה: כלל העופות שנמכרים בארץ עם כשרות מוסמכת הינם כשרים ורשימת המומלצים של כושרות עוסקת בעשה טוב.
שאלה: ניתוח בתשעת הימים: אני צריכה לעבור ניתוח להוצאת ציסטה, שלאחר מספר דחיות מצידי נקבע לבסוף לתשעת הימים. הניתוח בהרדמה מקומית ואף עברתי אחד כזה בעבר, בבית חולים אחר. האם יש לשנות את מועד התור שוב, בגלל שהוא נופל בתשעת הימים?
תשובה: ב"ה לא. וגם אם זה ב9 הימים אז מה בכך? הרי זה לא משהו משמח,אדרבא איפכא מסתברא,ומשנכנס אב ממעטין בשמחה. בשבוע שחל בו אפשר לומר שמצד ההרגשה אולי כדאי לדחות אבל השנה אין דין של שבוע שחל בו. ובעזרת השם נתפלל כולנו לרפואתך השלמה שרופא כל בשר יפלא לעשות להצלחת הניתוח שלא יארע שום נזק וצער וישלח ה  ברכה במעשה ידי הרופאים.להחלמה מהירה. אמן. עוזיאל אליהו.
שאלה: למה לעזור לשמאלני בצומת מסובים?: הרב תסביר לי בבקשה למה אני צריך לעזור ב12 בלילה לאדם חילוני שמאלני שתקוע עם פנצ ר בצומת מסובים? למה הרי הוא לא "מחבב " אותי (בלשון המעטה) כי אני דוס אז למה שאני יעזור לו?
תשובה: ב"ה ראשית אם אתה עוזר לכל אדם באשר הוא אדם הרי שאתה מקיים בכך כמה מצוות מדאורייתא ומדרבנן. ובכך אתה מכריע את כל העולם (לא רק את עצמיך) לכף זכות גדולה. ומי לא צריך זכויות? וכעת אשתדל להשיבך בקצרה מהמקורות: במסכת סנהדרין דף כז נאמר " וכשלו איש באחיו - איש בעון אחיו, מלמד שכולם ערבים זה בזה" ובמדרש תהילים פרק ח נאמר" בשעת מתן תורה היו ערבים זה לזה " ושלושה פירושים נאמרו לערבות זו : הפירוש האחד עם ישראל ערבים זה בזה כל מצווה שאתה עושה משפיעה על השני אפילו שאתה לא מכיר אותו.אבל מכוח הערבות זהו יש השפעה גדולה אחד על השני. הפירוש השני הוא שכל אחד מעם ישראל ערב לקיים את דברי התורה מלשון "כי עבדך ערב את הנער" האחריות היא עלי ולא עליך וכך כל אחד מעם ישראל לוקח אחריות למען עם ישראל. והפירוש השלישי הוא שעם ישראל ערבים ומתוקים אחד על השני מלשון "ערב לחיך". יש עוד פירוש מעניין שמובא בספר תומר דבורה והוא שעם ישראל כולו כיחידה אחת תמימה ושלמה בכללותה מעורבת ומעורבבת עם הקב"ה בכבודו ובעצמו כביכול מפני שכנסת ישראל יש לה קשר עמוק עם הקב"ה. שאנחנו כביכול בלשון שהיא רק לסבר את האוזן כדי שנבין - עם קרובו,שאנו שארית בשרו כביכול כפי שאומר הפסוק בספר מיכה (ז) "מי אל כמוך נשא עון ועבר על פשע לשארית נחלתו לא החזיק לעד אפו כי חפץ חסד הוא" ובכל צרותם של עם ישראל כביכול גם להקב"ה צר. ואם יש צער ליהודי אחד אזי גם הקב"ה כביכול נמצא בצער. ואם כך היא המידה כלפי שמיא ק"ו שכל אחד ואחד מעם ישראל הם קרובי משפחה ממש שאר בשר אחד של השני נשמה אחת לכל עם ישראל שמחולקת בהרבה מאוד גופים איש ואישה שאם אחד חוטא הרי הוא פוגם לא רק את עצמו אלא גם את כלל ישראל ואם אחד עושה מעשה טוב הרי שבזה הוא מזכה את כלל עם ישראל וכפי שאומר הרמב"ם "עשה מצווה אחת הכריע את כל העולם כולו לכף זכות" שכל העולם כולו תלוי בעם ישראל שהוא כמו לב באברים והוא מחיה את כל העולם כולו. ולכן כל אדם ואדם צריך לרצות בטובתו של חברו,צריך לשמוח בשמחתו של חברו, צריך לנחמו בשעת צערו, צריך לעזור לו בשעה שהוא צריך עזרה. ובדיוק בשבילך ח פירשו את הפסוק ונח מצא חן בעני ה.שהוא מצא חן בעיני ה  מפני שהוא היה צדיק תמים במצוות שבין אדם לחברו שהרי תולדותיהם של צדיקים הם מעשים טובים וממילא מי שטוב לבריות טוב לשמיים ולכן מצא חן בעיני ה. ועל כן זכה נוח לכינוי צדיק תמים ועל זה רמזו שסופי התבות נוח איש צדיק הם חשק שהיה לו חשק ורצון להיות תמים לכן כתוב שהיה תמים אחרי שהיה צדיק שמידה זו של צדיקות בין אדם לחברו היא זו שהביאה אותו למעלה גדולה שהתורה נותנת לו תואר של תמים. (בשם החיד"א בספרו חומת אנך). אחי היקר,סוף דבר אחרי מה שכתבתי לך תבדוק היטב בתוך עצמיך למה לא רצית לעזור לו? אולי היה לך דלקת בבלוטת החשק? בהצלחה, עוזיאל אליהו,.
שאלה: נטילה אחרי בית הכיסא: שמעתי שיעור שבו הרב לימד מתוך המשנה ברורה כי חיי בים ליטול ידיי ם ביציאה מבית הכיסא- אף אם לא התפנה אלא רק נכנס ויצא, משום רוח רעה שיש שם. מצד שני שמעתי מהרבה רבנים שנטילת ידיי ם היא רק חומרה. איך הדברים מסתדרים? האם המשנה ברורה אינה ספר הלכות? מה המקור לאלה שטוענים כי מעיקר הדין די בשטיפה כי לא צריך טהרה אלא רק נקיות? מראש
תשובה: כמו בנושאים רבים יש מחמירים ומקילים. לכל הדעות צריך נקיון, יש מחמירים בנטילה. אפשר להתרשם כך מפסקי הרב עובדיה זצ"ל: היוצא מהשירותים צריך ליטול ידיו, אפילו שלא התפנה. ומעיקר הדין די בנטילה מהברז פעם אחת, ומכל מקום מנהגינו לכתחלה ליטול ג  פעמים. ואין צריך כלי לנטילה זו. והמחמיר ליטול ידיו בכלי, תבוא עליו ברכה.